APSTIPRINĀTI

ar Tukuma novada Domes 25.08.2016.

lēmumu (prot. Nr.11, 13.§.)

**IZSOLES NOTEIKUMI**

Tukumā

2016.gada 25.augustā **Nr.34**

 (prot.Nr.11, 13.§.)

**Par pašvaldības nekustamā īpašuma „Pienavas sākumskola”,**

**Pienavā, Džūkstes pagastā, Tukuma novadā, otro izsoli**

**I. Vispārīgie jautājumi**

1. Izsoles pamatojums – Tukuma novada Domes 2016.gada 25.augusta lēmums „Par pašvaldības nekustamā īpašuma „Pienavas sākumskola”, Pienavā, Džūkstes pagastā, Tukuma novadā,pārdošanu otrā izsolē un izsoles noteikumu apstiprināšanu” (prot. Nr.11, 13.§.).

2. Izsoles rīkotājs – Tukuma novada Domes Īpašumu apsaimniekošanas un privatizācijas komisija, Talsu ielā 4, Tukumā, Tukuma novadā, LV-3101.

3. Izsoles mērķis – atsavināt nekustamo īpašumu „Pienavas sākumskola”, Pienavā, Džūkstes pagastā, Tukuma novadā(turpmāk – nekustamais īpašums), un nodot to Pircēja īpašumā.

4. Par piedalīšanos izsolē dalībnieks maksā dalības maksu – 15,00 *euro* (piecpadsmit *euro*).

5. Papildus dalības maksai dalībnieks maksā nodrošinājumu 608,00 *euro* (seši simti astoņi *euro)*.

6. Visi maksājumi ir veicami *euro.*

7. Maksājumi ir veicami Tukuma novada Domes, reģistrācijas Nr.90000050975, AS „Swedbank” norēķinu kontā: LV17HABA0001402040731, kods: HABALV22.

**II. Informācija par nekustamo īpašumu**

8. Informācija par nekustamo īpašumu:

|  |  |  |
| --- | --- | --- |
| 8.1. | Nekustamā īpašuma nosaukums | „Pienavas sākumskola”, Pienava, Džūkstes pagasts, Tukuma novads  |
| 8.2. | Kadastra numurs | 9048 005 0134 |
| 8.3. | Nekustamā īpašuma sastāvs | Zemes gabals (kadastra Nr. 9048 005 0134) 0,7077 ha kopplatībā. Bērnudārza ēka (kadastra apzīmējums 9048 005 0134 001) – 1216,5 m2, nojumes ēka (kadastra apzīmējums 9048 005 0134 004), nojumes ēka (kadastra apzīmējums 9048 005 0134 008), nojumes ēka (kadastra apzīmējums 90480 005 0134 009).  |
| 8.4.  | Īpašnieks | Tukuma novada Dome. |
| 8.5. | Ēku tehniskais stāvoklis | Bērnudārza ēkas ar kadastra apzīmējumu 9048 005 0134 001 apraksts:pamati – dzelzbetons – stāvoklis apmierinošs,ārsienas un nesošās starpsienas – vieglbetona konstrukcijas - stāvoklis apmierinošs, slikts,nenesošās sienas - vieglbetona konstrukcijas - stāvoklis apmierinošs, slikts,starpstāvu pārsegums – dzelzsbetona konstrukcijas – stāvoklis apmierinošs, slikts,ārsienu ārējā apdare – ķieģeļu mūris, dekoratīvā apdare – stāvoklis apmierinošs, slikts, jumta konstrukcija – dzelzsbetona konstrukcija – stāvoklis apmierinošs, slikts, jumta segums – ruberoīds – stāvoklis slikts,logu ailes – koka, PVC – stāvoklis apmierinošs, slikts,ārdurvis – koka – stāvoklis slikts, iekšējās durvis – koka - stāvoklis slikts,kāpnes – dzelzsbetona konstrukcija – stāvoklis apmierinošs. |
| 8.6. | Cita svarīga informācija | Lietošanas mērķis – izglītības un zinātnes iestāžu apbūve (NĪLM kods 0901). Saskaņā ar Tukuma novada Teritorijas plānojumu 2011.-2023.gadam, zemes vienības plānotais (atļautais) zemes lietošanas veids ir rūpnieciskās apbūves teritorija (R1). |

8.7. Papildus informācija par Nekustamo īpašumu pie Slampes un Džūkstes pagastu pārvaldes vadītājas D.Poles, mob.tālr. 29230323.

**III. Izsoles sākuma cena un norise**

9. Izsoles sākuma cena 6080 *euro* (seši tūkstoši astoņdesmit *euro*).

10. Izsole notiks 2016.gada 4.oktobrī plkst.15:00 Tukuma novada Domē Talsu ielā 4, Tukumā, Tukuma novadā, otrā stāvā - Sēžu zālē.

11. Izsole ir atklāta, mutiska, ar augšupejošu soli.

12. Izsolē piedalās tikai tie dalībnieki, kuri saskaņā ar Latvijas Republikas tiesību aktiem ir tiesīgi iegūt īpašumā zemi un ir izpildījuši šo noteikumu IV nodaļas prasības.

13. Pirmais un turpmākie solīšanas soļi: 20,00 *euro* (divdesmit *euro*).

**IV. Izsoles dalībnieki**

14. Lai kļūtu par izsoles dalībnieku, pretendentam līdz 2016.gada 4.oktobra plkst. 12:00jāiesniedz Tukuma novada Domē Talsu ielā 4, Tukumā, 315.kabinetā šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
|  14.1.  | pieteikums par piedalīšanos izsolē | pieteikums par piedalīšanos izsolē |
| 14.2. | maksājuma dokumentu kopija, uzrādot oriģinālu, kas apliecina 4. un 5.punktā noteikto maksājumu veikšanu | maksājuma dokumentu kopija, uzrādot oriģinālu, kas apliecina 4. un 5.punktā noteikto maksājumu veikšanu |
| 14.3. | ja fizisko personu pārstāv pilnvarnieks – notariāli apliecināta pilnvara un pilnvarnieka pases kopija, uzrādot oriģinālu | ja komersantu nepārstāv tās likumīgais pārstāvis, bet pilnvarnieks, tad iesniedzama Administratīvā procesa likumā noteiktajā kārtībā noformēta pilnvara, kā arī likumīgā pārstāvja vai pilnvarnieka pases kopija, uzrādot oriģinālu |

15. Pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nedrīkst būt nodokļu parādu, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150 *euro*.

16. Pretendentus, kuri nav izpildījuši šo noteikumu 14.punkta prasības vai neatbilst 15.punkta prasībām, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem nodrošinājumu.

17. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā šīm personām nav atļauts piedalīties.

18. Ziņas par izsoles dalībniekiem nav izpaužamas līdz izsoles sākumam.

**V. Izsoles norise**

19. Izsoles dalībnieks vai viņa pilnvarotā persona izsoles telpās uzrāda pasi un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

20. Ja izsoles dalībnieks vai viņa pilnvarotā persona izsoles telpā nevar uzrādīt pasi, izsoles dalībnieks skaitās neieradies uz izsoli.

21. Solīšana notiek pa vienam izsoles solim.

22. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu. Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

23. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

24. Par izsoles uzvarētāju kļūst tas dalībnieks, kurš ir nosolījis visaugstāko cenu.

25. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

26. Izsoles komisija apstiprina izsoles protokolu, par ko tiek paziņots izsoles uzvarētājam.

27. Izsoles uzvarētājam, atrēķinot iemaksāto nodrošinājumu, divu nedēļu laikā no izsoles dienas, jāsamaksā piedāvātā augstākā summa par nosolīto nekustamo īpašumu tās pilnā apmērā.

28. Izsoles uzvarētāja samaksātais nodrošinājums tiek ieskaitīts nekustamā īpašuma pirkuma maksā. Nokavējot 27.punktā noteikto samaksas termiņu, izsoles uzvarētājs zaudē iesniegto nodrošinājumu, nodrošinājums tiek zaudēts par labu Tukuma novada pašvaldībai.

29. Pēc 27.punktā noteiktā maksājuma samaksas izsoles rezultāti 30 (trīsdesmit) dienu laikā tiek apstiprināti Tukuma novada Domes sēdē.

30. Pirkuma līgums ar izsoles uzvarētāju tiek noslēgts 30 (trīsdesmit) dienu laikā pēc izsoles rezultātu apstiprināšanas Domes sēdē.

31. Ja izsoles uzvarētājs neveic nosolītās cenas samaksu šo noteikumu 27.punktā noteiktajā termiņā, tiesības nopirkt nekustamo īpašumu par paša nosolīto augstāko cenu pāriet nākamajam augstākās cenas nosolītājam.

32. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu.

33. Gadījumā, ja arī pārsolītais izsoles dalībnieks neizmanto viņam 32.punktā piešķirtās tiesības, izsole atzīstama par nenotikušu.

34. Izsoles dalībnieki, kuri nav uzvarējuši izsolē vai skaitās neieradušies uz izsoli, saņem atpakaļ iemaksāto nodrošinājumu viena mēneša laikā. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita.

35. Izsoles dalībnieki samaksāto dalības maksu atpakaļ nesaņem.

**VII. Noslēguma jautājums**

36. Sūdzības par Izsoles rīkotāja darbībām iesniedzamas Tukuma novada Domē līdz izsoles rezultātu apstiprināšanas dienai.